Bokhelde dan tuis; landwye toer beplan | Maroela Media
Foto: (Tsuyoshi Ueda/Kyodo News via AP)
Rassie Erasmus, Springbok-afrigter en direkteur van rugby, kaptein Siya Kolisi en onderkaptein Handré Pollard sal van die eerste groep Springbokke wees om van Japan na Suid-Afrika terug te keer. Die eerste vlugte sal na verwagting tussen 16:30 en 16:45 by die Internasionale Lughawe OR Tambo in Johannesburg aankom.
Van die ander vlugte sal later die aand en Woensdag in Johannesburg aankom voor daar Donderdag met 'n landwye kampioenetoer afgeskop word.
Die Springbokke sal Donderdag 'n draai in Pretoria, Johannesburg en Soweto maak. Vrydag kom Durban aan die beurt en Saterdag sal mense in Oos-Londen die geleentheid kry om hul Bokhelde te sien.
Sondag word daar in Port Elizabeth gekuier voor die toer Maandag in Kaapstad afgesluit word. Die presiese plekke en tye sal later bevestig word.
Die Bokke is Sondag met 'n rits pryse by die Wêreldrugby-toekenningsgeleentheid bekroon.
Die prysgeleentheid het Sondagaand in Tokio, Japan, plaasgevind, 'n dag nadat die Springbokke vir 'n derde keer die Webb Ellis-trofee verower het toe hulle Engeland in die eindstryd met 32-12 verslaan het.
Tydens die geselligheid het Erasmus die toekenning vir afrigter van die jaar ontvang. Pieter-Steph du Toit, Springbok-flank, is aangewys as die rugbyspeler van die jaar, met sy meer as 50 duikslae tydens die toernooi. Hy is soms beskryf as die "hart en siel van die Bokke se enjinkamer".
Landwye toer?? Limpopo nie op die lys
Hoekom net die stede besoek seke van die grootste ondersteuners is in die plateland wat wat sou gee om die bokke te sien kinders grootmense oud en jonk almal sal dit waardeer het dis elke keer net in stede
Sakkie jou skerp man. Ja, dan moet Eben die trofee alleen die hele tyd omhoog hou daar.
Soos gewoonlik word die VRYSTAAT ook nie besoek nie. Dis waar Rassie sy rugby geleer het. Rugby gespeel het en in Springbok geword het. Asook afgerig het. En dan vergeet hy van die Vrystaat.